آمریکا پرزیدنتی باراک اوباما، اورلندوداکی قان‌لی سالدیرینی رئال‌لاش‌دیرا‌راق 49 نفری اؤلدورن سالدیرقانین ترور تشکیلاتی داعش ایله علاقه‌لی حرکت ائتدیگینه دایر بیر دلیل اولمادیغینی سؤیله‌دی.
داعش سالدیرینی بوینونا گؤتوردوگو آچیقلاماسی ائتسه ده، اوباما بو موضوعدا تمکین‌لی.
سالدیریا باغلی آیرینتیلار آراشدیریلارکن آمریکادا یاس اعلان ائدیلدی. بایراق‌لار یارییا ائندی.
دیگر طرف‌دن باشقانلیق یاریشیندا جمهوریتچی پارتی‌نین اولابیله‌جک نامیزدی دونالد ترامپ حادثه‌نی فورصته چئویرن سؤزلرینی تکرارلادی.
ترامپ، سالدیرقانین آمریکا وطنداشی اولسا دا افغانیستان اویروک‌لو اولدوغونو خاطیرلاتدی.
سالدیرینی، ایسلام علیهداری سؤزلرینه کوز ائدن ترامپ، پرزیدنت سئچی‌لرسه، کؤچکون‌لرین آمریکایا گیریشینی قداغان ائده‌جگینی سؤیله‌دی.
ترامپ، پرزیدنت اوبامانین ایستعفاسینی دا ایسته‌دی.
دموکرات پارتی‌نین نامیزد نامیزدی هیلاری کلینتون ایسه داها مولاییم بیر رفتار سرگیله‌دی.
کلینتون، "سالدیرقان اؤلموش اولسا بئله، اونو زهرله‌ین ویروس هله چوخ جان‌لی" ایفاده‌سینی ایستیفاده ائتدی.
هیلاری کلینتون، سلاح ساتیشی‌نین قاداغان ائدیلمه‌سی و تروریزمه مالی دستک وئریلممه‌سی چاغیریسی ائتدی.
